
AL GLORIÓS CAVALLER 

^SANT JORDI^ 

j PATRÓ DE CATALUNYA 


^ <JW ^ ^ 

os, que deslliuràreu à una gen- 
i··/·í til Princesa de las urpas de un 
horrible drach, feu que las presents 
oracions prengan estada en lo cor 
de tots los bons catalans, pera des¬ 
lliurar axis, en los temps moderns 
que tant s’ alardeja de llibertat, à la 
captiva Catalunya de las urpas de un 
monstruós centralisme. 


Diada de Sant Jordi del any i 894 . 










DOCTRINA CATALANISTA 


INVOCACIÓ 


Catalunya, que estau en mon cor, sia 
ben alabat per tots vostre nom, vinga à 
nosaltres aviat vostre regne, que ’ls fills 
que ’us estiman faran vostra voluntat axis 
en la guerra com en la pau. 

Lo nostre pà de cada día feu que no ’ns 
prenguen los forasters; y perdonadas sían 
sas culpas si en avant manan à casa seva, 
com volém nosaltres à casa nostra, pera 
lliurarnos de qualsevol mal. Amen. 




SALUTACIÓ 


Deu vos salve, Catalunya, plena sou de 
bellesa, lo poble es ab vos, beneyta sou 
vos entre totas las terras, y beneyt cs lo 
fruyt que d’ ella se ’n trau de costum. 

;Oh Catalunya! mare dels catalans, per 
vos à Deu pregàm defensant vostra causa, 
ara y fins V hora de la nostra mort. Amen. 


CREDO 

Crech en Catalunya, poderosa un temps 
per mar y per terra, y admiro la Historia 
de sas gestas grans; patí baix lo despotisme 
de Felip V.; fou nostre poble prés y en- 
grillonat, devallà al abím, renaxent de 
sopte ab sos Jochs Florals; progressà ab 
anhel y seu à la dreta de la civilisació: de 
allí ve judicant als vils y als bons. Crech 
en lo Catalanisme, la nostra santa idea, 
perfecta, llógica y humana, la unió dels 
bons catalans, la expulsió dels renegats, la 
resurrecció de la causa, la vida <per ella 
perdurable. Amen. 

PREGARIA 

Deu vos salve, Catalunya, mare patria 
dels catalans, vida, consol y esperansa nos¬ 
tra, Deu vos salve. A vos invoquém los 
fills del gran Jofre: en vos pensém, sufrint 
y clamant contra una mala nissaga. Ea, 
donchs, salvadora nostra, alenteu nostre 
esperit y encoratjament y després de com- 
batrer per vos, lluhirà ’l sol hermós de 
nostra Santa Causa! «[Oh terra beneyta! 
jOh terra poblada de llealtat!» (i) ;Oh 
sempre idolatrada Catalunya, no temau, 
que nosaltres serém fills dignes de las 
proesas del fundador vostre qu’ es únich 
espill nostre. Amen. 


MANAMENTS 

son deu: 

Lo primer. Desprès de Deu , amar à 
Catalunya sobre totas las cosas. 


(i) Paraulas de Pere ’l Cerimoniós ó del Punyalct. 

Lo segón. Llohar lo seu nom com se 
merex. 

Lo tercer. Defensaria per tots los medis 
factibles dintre y fora d’ ella. 

Lo quart. Honraria, perque ella es nos¬ 
tra mare. 

Lo quint. No ferli trahicións ni rene- 
garne. 

Lo sisè. No prostituhir sas bonas y sanas 
costums. 

Lo seté. Procurar de restituhirli tot lo 
que se li ha furtat. 

Lo vuyté. No llevar malvestats ni intrigas 
entre ’ls bons compatricis. 

Lo nové. No usar altra llengua que la 
sua pròpia en tots los actes, ja socials com 
particulars. 

Lo desé. -Combatrer enèrgicament als 
que s’ atrevexen usurparli ’ls pochs bens 
que li restan de son Uegítim patrimoni 

Aquestos deu manaments se enclouhen 
en dos: ço es, en servir y defensar à Cata¬ 
lunya sobre totas las cosas y als germans 
de causa primer que als demés. 

PENEDIMENT 

Catalunya, patria meva verdadera, ahont 
me criareu, ahont he viscut y ahont desitjo 
morir; en la qui espero, à la qui vull so¬ 
bre totas las demés patrias, me pesa d* 
havervos ofés menysprehant vostra llen¬ 
gua, y també ’m pesa d’ haver fet befa de 
vostras antigas lleys é institucions: mes al 
veurer mon erro, me ’n confesso culpable, 
proposo no tornar més à mancar, impo- 
sarme y cumplir ab la defensa de vostra 
causa honrada. Amen. 


SAGRAMENTS CATALANISTAS 

son set: 

Lo primer Convicció. 

Lo segon Formalitat. 

Lo tercer Concordia. 

Lo quart Honradés. 

Lo quint Entussiasme. 

Lo sisé Predicació. 

Lo seté Perseverancia. 


ÍO 


DEBERS DEL CATALANISTA 

son cinch: 

Lo primer. Assistir à tots los actes y fes- 
tas que *1 catalanisme mana. 

Lo segón. Donar probas de fé catalanista 
à lo menos de tant en tant. 

Lo tercer. Coadjovar als preceptes y 
acorts de la Unió. 

Lo quart. Abstenirse de concorrer à 
aquells actes que corrompen nostre modo 
d’ ésser y que *1 catalanisme te prohibits. 

Lo quint. Contribuhir cada hú, à la mida 
de sas forsas, al sosteniment dels gastos de 
propagació de la idea. 


DONS DEL ESPERIT REGIONAL 

son set: 

Legalitat, dret, conveniència, obligació, 
puresa de principis, la llógica y la lley de 
Deu. 


I 


LOS ARTICLES DEL PROGRAMA REGIONALISTA 

son catorse: 

Los que pertanyen al Poder Central son los següents: 

Lo primer. Tenir à son càrrech «las relacions 
internacionals. 

Lo segón. L’ exèrcit de mar y terra, las obras 
de defensa y la ensenyansa militar. 

Lo tercer. Las relacions económicas d’ Espanya 
ab los demés payssos. 

Lo quart. La construcció de carreteras, carrils, 
etc., que sían de interès general. 

Lo quint. La resolució de totas las qüestions y 
conflictes inter-regionals. 

Lo sisè. La formació del pressupost anyal de gas- 
tos. 

Lo setè. Tenir una organisació baix lo concepte 
de la separació de las funcions llegislativa, execu¬ 
tiva y judicial.» 

Los que pertanyen al Poder Regional son los següents: 

Lo primer. «Que torni à possehir la nació catalana 
sas Corts generals, lliures é independents, obertas 
per lo Cap del Estat ó per son llochtinent, en los 
que hi tingan representació directa totas las classes 
socials, desde las més humils à las més elevadas: 
Corts en las que ’s votin los pressupostos de Cata- 

lunyay la cantitat ab que té de contribuhirals gastos 
generals d’ Espanya.» 

Lo segón. «Que sia Catalunya senyora del gobern 
interior de sa casa, senyalant ella matexa ’l contin¬ 
gent del exèrcit pera ’l Principat, no quintantse à 
sos fills ni fentse à Catalunya llevas forsosas, sinó 
provehintse de soldats voluntaris y à sou, los que 
no degan surtir may en temps de pau de nostre 
territori.» 

Lo tercer. «Que la llengua catalana sia la llengua 
oficial de Catalunya pera totas las manifestacions de 
la vida d’ aquest poble.» 

Lo quart. «Que la ensenyansa à Catalunya sia 
donada en llengua catalana.» 

Lo quint. «Que totas las causas y litigis se fallin 
definitivament dintre del Territori, essent catalans 
los Tribunals de Justícia y ’ls demés càrrechs de la 
nació catalana, y deventlos nombrar los catalans 
mateixos.» 

Lo sisé. «Que vinga lo Cap del Estat d ? Espanya à 
jurar à Catalunya sas constitucions fonamentals, 
com à condició indispensable d’ antich establerta 
pera exercir à dreta lley la soberanía en lo Prin¬ 
cipat.» 

Lo seté. «Que ’s reintegri à Catalunya tot lo que 
tenint que ser lletra viva se guarda com à lletra 
morta en los arxius y en lo fons de V ànima dels 
bons fills de la terra.» 


Fragment del Missatje à S. M. Ia Reyna Regent, d’ Es¬ 
panya.—Any 1888. 

PECATS DE LA POLÍTICA CENTRALISTA 

SON SEi: 

Lo primer. Cobrar à costa del poble. 

Lo segón. Figurar lo que no es. 

Lo tercer. Girar sovint la conciencia. 

Lo quart. Ésser del que dona més. 

Lo quint. Absorvir la vida de las regions. 

Lo sisé. Enganyar ab falsas promesas. 

Lo seté. Explotar descaradament al pays. 

Contra aquexos set pecats, lo regiona¬ 
lisme donaria set càstichs ó remeys: 

Lo primer. Postergar al que vulla viurer 
à costa del poble. 

Lo segón. Donarjos càrrechs públichsals 
que acreditin sa inteligencia y honradesa. 

Lo tercer. Castigar al que formalment 
no cumpleixi lo que deu. 

Lo quart. Privar las conxorxas de partit. 

Lo quint. Protegirse mútuament las re¬ 
gions. 

Lo sisé. Posar en evidencia las malifetas 
y enganys que un fassi. 

Lo seté. Enviar à presiri al que se li pro- 
bi un desfalch. 


— 14 — 


FRUYTS DEL REGIONALISME 

son dotze: 

Moralitat administrativa, progrés gene¬ 
ral, fé, respecte, llarga benhauransa, tra- 
vall, protecció, tranquilitat, igualtat, pre¬ 
ponderància, bona germanó y ben entesa 
llibertat. 


LAS DARRERlAS DE LA CAUSA REGIONAL 

son quatre: 

La lluyta, la abnegació, ’l sacrifici y ’1 
triomf. 

<; Perquè s* anomenan darrerias? 

Perque son la darrera cosa en que s’ haurà d’ arri¬ 
bar desde ’I moment en que r Is desgabells polítichs 
logrin fer trontollar la Espanya, y en aquest càs se 
uneixin per altre part tots los bons patricis tallant de 
soca arrel P arbre corcat del centralisme. 

<;Qué s* enten per lluyta? 

V esfors individual de tots los bons catalans pera 



defensar à Catalunya dels atachs, injurias é injus- 
ticias de que ha sigut y n’ es víctima. 

<;Qué s’ entent per abnegació? 

La renuncia voluntària dels desitjós individuals 
pera concretaria à una acció comú y enèrgica. 

<jQué s’ entent per sacrifici? 

Es despendrers cada hú del seu benestar relatiu 
pera combatrer perfidiosament eh que sia à costa de 
grans perills, fins à lograr lo que en resultat ha 
d’ ésser base de majors beneficis y salvament de sa 
dignitat. 

<jQuc s’ entent per triomf? 

L’ acte en que ’s donarà per guanyada la nostra 
causa contra sos enemichs, y per lo qual serà obtin¬ 
guda la glòria à que aspirém. 

^*En qué consistiria la glòria? 

En lo goig y satisfacció que gosarian las patrias 
deslliuradas del absorvent centralisme y en la ger- 
manívola abrassada que *s donarian totas ellas al po- 
guerse veurer ab veFitable llibertat y autonomia, 
administrant cada una ’Is seus interessos propis com 
y de la manera que més convinga. 


LAUS DEO. 



preu: UN ral 


- »tc - 

Als corresponsals se Is, farà lo descompte 
de l'ò °/« y deuhen dirigir las demandas à la 
Imp. La Catalana, Dormitori de Sant Fran- 
eesch, 5. 


Per gentilesa de B. R . C. 




